تورکیه پرزیدنتی سؤزچوسو ایبراهیم کالین، تورکیه نین، گؤزدن چیخاریلا‌جاق بیر اؤلکه اولمادیغینی هر کسین بیلمه‌سی لازیم اولدوغونو سؤیله‌دی.
کالین، پرزیدنت کومپلکسینده، جمهور باشقانی رجب طیب اردوغان باشچیلیغیندا کئچیریلن پرزیدنت حکومت ایجلاسینا دایر معلومات وئریب، ژورنالیست‌لرین سوال‌لارینی جوابلاندیریب.
بیر ژورنالیستین، آمریکانین تورکیه‌یه وئریلمه‌سی لازیم اولان اف-35 ساواش اوچاق‌لارینه قارشی مومکون تحریم قراری اوزرینه آتیلا‌جاق آددیم‌لارا دایر سوالینا، کالین،
تحریم دیلینی بیر تهدید عنصورو حالینا گتیره‌رک تورکیه‌یه یوکلنمه‌نین هئچ کیمه بیر فایداسی اولمایا‌جاق. تورکیه پرینسیپلی موضع سین‌دن هئچ واخت ال چکمه‌یه‌جک‌دیر." جوابینی وئردی.
اف-35لرین تورکیه‌یه اعاده ائدیلممه‌سی مسئله‌سینی کونگره ده گوندمه گتیرن‌لرین، اف-35لرین اولوسلار آراسی چوخ شریک‌لی بیر پروژه اولدوغونو بیلمه‌سی لازیم اولدوغونو وورغولایان کالین، دئدی:
"اف-35لرین تورکیه یه وئریلمه‌سینی قارشی‌سینی آلماغا یؤنلمیش بیر آددیم آتیلماسی حالیندا تورکیه‌نین هر شئی‌دن اوّل مراجعت ائدجگی بیر حقوقی یولو، تحکیمی واردیر. چونکی حاضیرلانمیش آنلاشما‌لار وار. اساس اولا‌راق اورتایا قویولان مسئله ایسه تورکیه‌ده داوام ائدن بیر موحاکیمه (ترور تشکیلات‌لاری پ.ک.ک و .فتو-یه یاردیم‌دان اتهام اولونان آمریکا‌لی کشیش برونسون) موضوعسودور. عینی اساسلا بیز ده آمریکادا تورکیه جمهور باشقانی وطنداش‌لارینا ایستیقامتینده آپاریلان یارغی، محکمه پروسه‌لرینی اساس گؤستره‌رک اوخشار توتوم‌لار ایچری‌سینه گیرمک اما بیز ایشین بو نقطه‌یه گلمه‌سینی آرزو ائتمیریک".
آنجاق بئله بیر آددیم آتیلماسی دوروموندا دا تورکیه‌نین پلان‌لاری‌نین حاضیر اولدوغونو، لازیمی جوابی وئرجگینی بیل‌دیرن ایبراهیم کالین،
تورکیه آسان آسان گؤزدن چیخاریلا‌جاق اؤلکه دئییل کی، بونو هر کسین بیلمه‌سی لازیم‌دیر." دئدی
